
Text rozhodnutia
Súd: Krajský súd Žilina Spisová značka: 20S/71/2016 Identifikačné číslo súdneho spisu: 5016200450 Dátum vydania rozhodnutia: 31. 05. 2016 Meno a priezvisko sudcu, VSÚ: JUDr. Jana Martinčeková ECLI: ECLI:SK:KSZA:2016:5016200450.1 Uznesenie Krajský súd v Žiline v právnej veci žalobcu: Ing. L. Y., CSc., bytom D. XXXX/X, P. A., proti žalovanému: Ministerstvo obrany Slovenskej republiky, so sídlom Kutuzovova 8, Bratislava, v konaní o preskúmanie rozhodnutia žalovaného č. k. SEĽUZ-4-21-2/2016-OdSP zo dňa 28. apríla 2016, takto r o z h o d o l : P o s t u p u j e vec Krajskému súdu v Bratislave ako súdu miestne príslušnému. o d ô v o d n e n i e : Žalobou zo dňa 26.05.2016, doručenou Krajskému súdu v Žiline 30.05.2016, domáhal sa žalobca, aby súd preskúmal rozhodnutie žalovaného č. k. SEĽUZ-4-21-2/2016-OdSP zo dňa 28. apríla 2016, a toto rozhodnutie zrušil. Týmto rozhodnutím žalovaný zamietol odvolanie žalobcu a rozhodnutie Vojenského úradu Sociálneho zabezpečenia č. VÚSZ-65304006397603 zo dňa 04. februára 2016, ktorým zastavil konanie o priznaní starobného dôchodku žalobcovi, potvrdil. Podľa § 246a ods. 1 O.s.p. miestne príslušným je súd, v ktorého obvode má sídlo správny orgán, ktorého rozhodnutie a postup sa preskúmava, ak nie je ustanovené inak. Ak ide o rozhodnutie orgánu s pôsobnosťou pre celé územie Slovenskej republiky, okrem ústredných orgánov štátnej správy, miestne príslušným je krajský súd, v ktorého obvode je všeobecný súd navrhovateľa. Krajský súd v Žiline konštatuje, že žalovaným je Ministerstvo obrany Slovenskej republiky, jedná sa teda o ústredný orgán štátnej správy. V tomto prípade sa miestna príslušnosť krajského súdu, ktorý má vec ako vecne príslušný prejednať v zmysle § 246 ods. 1 O.s.p., spravuje ust. § 246a ods. 1 veta prvá O.s.p.. Keďže sídlo správneho orgánu Ministerstva obrany Slovenskej republiky je Bratislava, miestne príslušným je Krajský súd v Bratislave. V danom prípade nie je možné aplikovať § 246a ods. 1 veta druhá O.s.p., pretože ide síce o orgán s pôsobnosťou pre celé územie SR, avšak jedná sa o ústredný orgán štátnej správy. Podľa § 250d ods. 2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu. Keďže predseda senátu zistil, že Krajský súd v Žiline nie je miestne príslušný, v zmysle § 250d ods. 2 O.s.p. vec postúpil miestne príslušnému súdu, t. j. Krajskému súdu v Bratislave. Poučenie: Proti tomuto uzneseniu odvolanie nie je prípustné. V Žiline, dňa 31. mája 2016 JUDr. Jana Martinčeková predsedníčka senátu Za správnosť vyhotovenia: Miriama Talapková

